Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 880

1. A képzési cél Olyan szakemberek képzése, akik felkészültek a kínai nép múltjával és jelenével, a kínai kultúrával foglalkozó társadalomtudományok művelésére. A képzés során a hallgatók elsajátítják a klasszikus és modern kínai nyelvet és írásrendszert, megismerkednek a régi és modern Kína történelmével, irodalmával, tájékozottságot szereznek a kínai művelődéstörténet, eszmetörténet, nyelvészet tárgykörében is. Olyan szakemberek nevelése a cél, akik megállják a helyüket a nemzetközi szakmai-tudományos együttműködésben, elősegítik a magyar—kínai gazdasági, politikai és kulturális együttműködést és a Magyarországon élő kínaiak társadalmunkba való beilleszkedését. A kínai nyelv és kultúra kelet-ázsiai történelmi szerepe következtében a kínai szak elvégzése alapul szolgálhat 2001/80. szám vagy segítséget nyújthat más keleti stúdiumok, így a japanisztika, koreanisztika és vietnamisztika műveléséhez is. A szak — első alapképzésben — csak más, egyetemi szintű szakkal társítva, kétszakos képzés keretében végezhető. A szakon tanári képesítést nem lehet szerezni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes